“หุ้นถ่านหิน” วิ่งคึก! รับจีนส่งสัญญาณชะลอแทรกแซง โบรกชู BANPU เด่นสุด เป้า 15 บ.
“3 หุ้นถ่านหิน” วิ่งคึก! หลังจีนส่งสัญญาณชะลอแทรกแซง ขณะที่วานนี้ราคาถ่านหินปรับตัวขึ้นอีก 12% ฟากโบรกชู BANPU เด่นสุด แนะซื้อ เป้า 15 บ.
“3 หุ้นถ่านหิน” วิ่งคึก! หลังจีนส่งสัญญาณชะลอแทรกแซง ขณะที่วานนี้ราคาถ่านหินปรับตัวขึ้นอีก 12% ฟากโบรกชู BANPU เด่นสุด แนะซื้อ เป้า 15 บ.
4 พ.ย. 2564

ผู้สื่อข่าวรายงานว่า ณ เวลา 10.38 น. ราคาหุ้น บริษัท บ้านปู จำกัด (มหาชน) หรือ BANPU อยู่ที่ระดับ 10.90 บาท บวก 0.20 บาท หรือ 1.87% สูงสุดที่ระดับ 11 บาท ต่ำสุดที่ระดับ 10.70 บาท ด้วยมูลค่าการซื้อขาย 442.59 ล้านบาท
ด้านราคาหุ้น บริษัท เอเชีย กรีน เอนเนอจี จำกัด (มหาชน) หรือ AGE อยู่ที่ระดับ 2.80 บาท บวก 0.08 บาท หรือ 2.94% สูงสุดที่ระดับ 2.84 บาท ต่ำสุดที่ระดับ 2.76 บาท ด้วยมูลค่าการซื้อขาย 5.74 ล้านบาท
ส่วนราคาหุ้น บริษัท ลานนารีซอร์สเซส จำกัด (มหาชน) หรือ LANNA อยู่ที่ระดับ 18 บาท บวก 0.40 บาท หรือ 2.27% สูงสุดที่ระดับ 18.10 บาท ต่ำสุดที่ระดับ 17.80 บาท ด้วยมูลค่าการซื้อขาย 48.41 ล้านบาท
 
ด้าน บล.เคทีบีเอสที ระบุในบทวิเคราะห์ฯว่า คณะกรรมการพัฒนาและปฏิรูปแห่งชาติ (NDRC) ของจีน ประชุมร่วมกับบริษัทผลิตถ่านหินและโรงไฟฟ้า โดยส่งสัญญาณว่าราคาถ่านหินในช่วงที่ผ่านมาปรับตัวลงมาเร็วและแรงเกินไป และมองว่าระดับราคาปัจจุบันมี downside ค่อนข้างจำกัด
นอกจากนี้ NDRC มองว่าราคาถ่านหินในระยะยาวยังคงอยู่ในระดับที่สมเหตุสมผล และเรียกร้องให้โรงไฟฟ้าและผู้ผลิตถ่านหินจัดหาถ่านหินให้อยู่ภายใต้สัญญาระยะยาว 100% เพื่อป้องกันความผันผวนของราคาครั้งใหญ่
ขณะเดียวกัน ศูนย์อุตุนิยมวิทยาแห่งชาติของจีน (China’s National Meteorological Center) คาดการณ์ว่าจะมีหิมะตกในภาคเหนือและลมหนาวในอีก 2 วันข้างหน้า คาดว่าจะทำให้อุณหภูมิในช่วงสุดสัปดาห์ลดลงในภาคตะวันตกเฉียงเหนือ ตะวันตกเฉียงใต้ และภาคกลางและตะวันออกส่วนใหญ่
โดยฝ่ายวิจัยมีมุมมองเป็นบวกต่อข่าวนี้ ซึ่งอาจสื่อได้ว่าราคาถ่านหินในปัจจุบัน (อิง Newcastle Exports Index (NEX) ประมาณ USD140/ton USD150/ton) นั้นสมเหตุสมผลและสะท้อนภาวะอุปสงค์/อุปทานในช่วงฤดูหนาวแล้ว ทั้งนี้ราคาถ่านหิน NEX เมื่อวานนี้ปิดที่ USD157.5/ton (+12%)
พร้อมแนะ “ซื้อ” หุ้น BANPU ให้ราคาเป้าหมาย 15 บาท ราคาถ่านหินจีนฟื้นตัวหลังรัฐบาลจีนส่งสัญญาณชะลอการแทรกแซง พร้อมยังคงประมาณการกำไรสุทธิปี 64-65 ที่ 10.9 พันล้านบาท และ 13.0 พันล้านบาท ตามลำดับ เทียบกับขาดทุน 1.8 พันล้านบาทในปี 63 จากราคาถ่านหินและก๊าซธรรมชาติที่ปรับตัวสูงขึ้น